ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind completarea Hotărârii Consiliului Local Valea Ierii nr.2/31.01.2022 de aprobare a bugetului de venituri și cheltuieli pe anul 2022 și a listei de investiții

Consiliul Local al comunei Valea Ierii întrunit în ședința ordinară din data de 24.02. 2022,

Având în vedere referatul nr. 706 din 09.02.2022 precum și raportul compartimentului financiar- contabil înregistrat sub nr.707 din 09.02.2022 ;

- avizele comisiilor de specialitate din cadrul consiliului local;

Luând cunoștință de:

* Adresele nr.2/3.01.2022, nr.89/5.01.2022, nr.189/10.01.2022 a Direcției Generale Regionale a Finanțelor Publice Cluj;
* Hotărârea Consiliului Județean Cluj nr. 6 /20.01.2022 ;

Ținând cont de:

- prevederile Legii nr. 317/ 2021 a bugetului de stat pe anul 2022, art.26, alin.(4) din Legea nr.273/2006 a finanţelor publice locale, cu modificările și completările ulterioare;

-H.G. 992 /17.09.2021 privind alocarea unei sume din Fondul de intervenţie la dispoziţia Guvernului, prevăzut în bugetul de stat pe anul 2021, pentru unele unităţi administrativ-teritoriale afectate de calamităţile naturale;

-art. 129 alin. (2) lit. b) și alin. (4) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Fiind îndeplinite prevederile art. 136 și art. 139 din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

În temeiul art. 196 alin. (1) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Consiliul local al comunei Valea Ierii adoptă prezenta hotărâre:

1. Hotărârea Consiliului Local Valea Ierii nr.2/31.01.2022, se completează după cum urmează:
2. După articolul 9 urmează articolele 10, 11 și 12 având următorul cuprins:

"Art.10. Se aprobă numărul de personal precum şi fondul salariilor de bază al aparatului de specialitate al primarului comunei Valea Ierii, conform Anexei 1 la prezenta hotărâre.

Art.11. Se aprobă bugetul de venituri și cheltuieli al Școlii Gimnaziale Valea Ierii pentru anul 2022 conform Anexei 2 la prezenta hotărâre.

Art.12. Se aprobă lista de investiții conform Anexei 3 la prezenta hotărâre ".

Art.II. Cu ducerea la îndeplinire a prezentei hotărâri se încredinţează primarul comunei Valea Ierii şi doamna Ilea Nicoleta- consilier.

Președinte de ședință, Contrasemnează:

Valeria Sarvadi Secretar general al comunei,

Nelia-Crenguța Mariș

**Nr. 8 din 24.02.2022**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*